cyanic-selkie/wikianc huggingface dataset:
Konjunksie (sterrekunde)
’n Konjunksie in sterrekunde kom voor wanneer twee hemelliggame of ruimtetuie óf dieselfde regte klimming óf dieselfde ekliptiese lengte het, gewoonlik soos van die Aarde af gesien. Die skynbare afstand tussen hulle is dus ’n minimum. Die sterrekundige simbool vir konjunksie is 20px (in Unicode U+260C ☌). Die simbool word nie meer in moderne astronomie gebruik nie, maar wel steeds in astrologie.
’n Konjunksie vind plaas tussen twee voorwerpe in die sonnestelsel of tussen ’n sonnestelsel-liggaam en ’n afgeleë voorwerp soos ’n ster. Dit is ’n skynbare verskynsel wat veroorsaak word deur die waarnemer se perspektief; die twee voorwerpe is nie werklik naby mekaar in die ruimte nie.
Oorgang
duimnael|links|’n Konjunksie van [[Mars (planeet)|Mars en Jupiter op die oggend van 1 Mei 2011, toe vyf van die sonnestelsel se agt planete en die Maan omtrent ’n uur voor sonsopkoms gesien kon word vanaf Cerro Paranal, Chili. ]]
In die algemeen, veral in die geval van twee planete, beteken ’n konjunksie hulle het dieselfde regte klimming, en dit word ’n konjunksie in regte klimming genoem. Hulle kan egter ook dieselfde ekliptiese lengte hê. Konjunksies in regte klimming en konjunksies in ekliptiese lengte vind nie gewoonlik op dieselfde tyd plaas nie, maar in die meeste gevalle amper op dieselfde tyd. In driedubbele konjunksies is dit moontlik dat ’n konjunksie net in regte klimming of net in ekliptiese lengte plaasvind.
Wanneer twee hemelliggame egter dieselfde deklinasie het tydens ’n konjunksie in regte klimming (of dieselfde ekliptiese breedte het tydens ’n konjunksie in ekliptiese lengte), sal die een wat die naaste aan die Aarde is, voor die ander een inbeweeg. In so ’n geval vind ’n samestand plaas. As een voorwerp in die skadu van ’n ander inbeweeg, vind ’n verduistering plaas. As die Maan byvoorbeeld in die Aarde se skaduwee inbeweeg en uit sig verdwyn, is dit ’n maansverduistering.
As die sigbare skyf van die naaste voorwerp heelwat kleiner is as dié van die verste voorwerp, word van ’n oorgang gepraat. Wanneer die naaste voorwerp baie groter lyk as die verste een, word gepraat van ’n okkultasie. ’n Voorbeeld van ’n okkultasie is wanneer die Maan tussen die Aarde en die Son inbeweeg en veroorsaak dat die Son óf heeltemal óf gedeeltelik verdwyn. Dié verskynsel is algemeen bekend as ’n sonsverduistering. Okkultasies waarin nie die Maan of die Son ’n rol speel nie is baie seldsaam. Die okkultasie van ’n planeet deur die Maan kom egter dikwels voor. Verskeie sulke verskynsels is verskeie kere per jaar van verskillende plekke op Aarde af sigbaar.
Buite- en binnekonjunksies
As ’n binneplaneet aan die ander kant van die Son is soos van ’n buiteplaneet af gesien, is dit in buitekonjunksie (superior conjunction) met die Son (sien links). ’n Binnekonjunksie (inferior conjunction) vind plaas wanneer die twee planete aan dieselfde kant van die Son oplyn. In ’n binnekonjunksie is die buiteplaneet "in opposisie" met die Son soos gesien vanaf die binneplaneet.
Die terme binne- en buitekonjunksie word veral vir die planete Mercurius en Venus gebruik, wat binneplanete is soos van die Aarde af gesien. Hierdie definisie kan egter op enige twee planete toegepas word soos gesien van die een wat die verste van die Son af is.
Wanneer ’n planeet (of asteroïde of komeet) in konjunksie met die Son is soos van die Aarde af gesien, word bloot gesê hulle is in konjunksie. Die Maan is in konjunksie met die Son met donkermaan.
Moraea stagnalis
Moraea stagnalis is 'n plant en geofiet wat tot die genus Moraea behoort en deel is van die fynbos. Die spesie is endemies aan die Noord-Kaap. Dit kom in die noordelike Sederberg, by Nieuwoudtville, die Nardousberge en noordwaarts tot by Garies voor. Dit het 'n voorkomsgebied van 8700 km² en daar is tien subpopulasies. Die plant se habitat word bedreig deur die aanplant van rooibostee; die omploeg van die lande beïnvloed die watervloei pattrone.
Konjunksie (sterrekunde)
Kwasikonjunksies
In ’n kwasikonjunksie sal ’n planeet in ’n skynbare retrograde beweging – altyd óf Mercurius óf Venus, soos vanaf die Aarde gesien – "terugval" in regte klimming totdat dit feitlik ’n ander planeet toelaat om dit verby te steek, maar dan sal eersgenoemde planeet sy voorwaartse beweging hervat en dus lyk of dit wegbeweeg van laasgenoemde planeet af. Dit sal soggens voor dagbreek gebeur. Die teenoorgestelde kan saans ná skemer gebeur, wanneer Mercurius of Venus ’n retrograde beweging binnegaan net wanneer dit op die punt is om ’n ander planeet verby te steek. (Mercurius en Venus is dikwels die twee planete wat betrokke is en as dit gebeur, kan hulle dae of selfs langer baie naby mekaar bly.)
Daar word gereken ’n kwasikonjunksie gebeur wanneer die afstand in regte klimming tussen die twee planete die kleinste is. Wanneer deklinasie in ag geneem word, kan dit egter lyk of hulle kort daarvoor of daarna nader aan mekaar is.
Merkwaardige konjunksies
duimnael|250px|Die konjunksie van Venus (links) en Jupiter (onder) met die sekelmaan daarnaby, soos gesien op 1 Desember 2008 vanaf [[São Paulo, Brasilië.]] duimnael|250px|Die Maan, Jupiter (bo) en Venus (regs) met skemer, soos gesien op 20 Junie 2015 vanaf [[Madrid, Spanje.]]
1899
Vroeg in Desember 1899 het dit van die Aarde af gelyk of die Son en die planete wat met die blote oog sigbaar is, in ’n strook van 35 grade met die sonnebaan langs lê. As gevolg daarvan was die Maan van 1 tot 4 Desember in konjunksie met Jupiter, Uranus, die Son, Mercurius, Mars, Saturnus en Venus, in daardie volgorde. Die meeste van die konjunksies sou nie sigbaar gewees het nie weens die gloed van die Son.
1962
Van 4 tot 6 Februarie 1962 het Mercurius en Venus, in ’n seldsame reeks gebeure, konjunksie bereik soos van die Aarde af gesien, gevolg deur Venus en Jupiter, toe Mars en Saturnus. Daar was ook konjunksies tussen die Maan en Mars, Saturnus, die Son, Mercurius, Venus en Jupiter. Mercurius was ook in ’n binnekonjunksie met die Son. Die konjunksie tussen die Maan en die Son met donkermaan het ’n algehele sonsverduistering tot gevolg gehad wat in Indonesië en die gebied om die Stille Oseaan sigbaar was, toe hierdie vyf planete in die omgewing van die Son sigbaar sou gewees het.
1987
Mercurius, Venus en Mars was in Augustus 1987 binne ’n tydperk van sewe dae afsonderlik in konjunksie met mekaar, en elk afsonderlik met die Son. Die Maan was op 24 Augustus in konjunksie met elkeen van hierdie liggame. Nie een van die konjunksies sou egter sigbaar gewees het nie weens die gloed van die Son.
2000
In Mei 2000, in ’n baie seldsame gebeurtenis, het verskeie planete in die omgewing van die Son gelê soos van die Aarde af gesien, en ’n reeks konjunksies het plaasgevind. Jupiter, Mercurius en Saturnus was van 8 tot 10 Mei elk in konjunksie met die Son. Binne ’n paar weke was dié drie planete weer in konjunksie met mekaar en met Venus. Die meeste hiervan sou nie sigbaar gewees het nie weens die gloed van die Son. Nasa het na 5 Mei verwys as die datum van die konjunksie.
2002
Venus, Mars en Saturnus was vroeg in Mei 2002 naby mekaar in die aandlug, met ’n konjunksie van Mars en Saturnus op 4 Mei. Dit is gevolg deur ’n konjunksie van Venus en Saturnus op 7 Mei en een van Venus en Mars op 10 Mei toe hul hoekskeiding net 18 boogminute was. Op 14 Mei het ’n reeks konjunksies plaasgevind tussen die Maan en Saturnus, Mars en Venus, hoewel dit van nêrens op Aarde in donkerte sigbaar sou wees nie.
2007
’n Konjunksie van die Maan en Mars het op 24 Desember 2007 plaasgevind, baie na aan die tyd van die volmaan en op ’n tyd toe Mars in opposisie met die Son was. Mars en die volmaan sou wêreldwyd naby mekaar gewees het en ’n okkultasie met Mars sou in verre noordelike streke sigbaar gewees het. ’n Soortgelyke konjunksie het op 21 Mei 2016 plaasgevind.
2008
’n Konjunksie van Venus en Jupiter het op 1 Desember 2008 plaasgevind, en verskeie ure later was albei planete afsonderlik in konjunksie met die sekelmaan. ’n Okkultasie van Venus deur die Maan was van verskeie plekke af sigbaar. Die drie voorwerpe was van enige ligging op Aarde af naby mekaar in die lug.
2013
Einde Mei het Mercurius, Venus en Jupiter binne dae deur ’n reeks konjunksies gegaan.
2015
Op 30 Junie het Venus en Jupiter naby aan mekaar gekom in ’n planetêre konjunksie. Hulle was tot net van ’n graad van mekaar af. Die konjunksie het die bynaam "Ster van Betlehem" gekry.
2016
Op die oggend van 9 Januarie was Venus en Saturnus in konjunksie en op 27 Augustus was Mercurius en Venus in konjunksie, gevolg deur ’n konjunksie van Venus en Jupiter. Al drie planete was in die aandlug naby aan mekaar.
2017
Op die oggend van 13 November 13 was Venus en Jupiter in konjunksie, wat beteken hulle was die oggend op die oog af naby mekaar in die lug.
2018
In die vroeë ure van 7 Januarie was Mars en Jupiter in konjunksie. Hulle was op hulle naaste net 0,25 grade van mekaar af.
2020
Gedurende die grootste deel van Februarie, Maart en April was Mars, Jupiter en Saturnus taamlik na aan mekaar. Op 20 Maart was Mars in konjunksie met Jupiter en op 31 Maart met Saturnus.
Op 21 Desember is Jupiter in konjunksie met Saturnus.
Delosperma wethamae
Delosperma wethamae is 'n meerjarige sukkulent wat deel is van die Aizoaceae familie. Die spesie is inheems aan Lesotho en Suid-Afrika, waar dit in die Vrystaat voorkom.
Grootneushoringvoël
Die Grootneushoringvoël (Buceros bicornis) ook bekend as die dubbele neushoringvoël of groot Indiese neushoringvoël, is een van die groter lede van die neushoringvoël familie. Dit kom in die Indiese subkontinent en Suidoos-Asië voor. Sy indrukwekkende grootte en kleur maak dit belangrik in baie stamkulture en rituele. Die groot neushoringvoël is lanklewend en leef byna 50 jaar lank in gevangenskap. Dit eet oorwegend wildevrugte en sade, maar is 'n opportunis en sal prooi op klein soogdiere, reptiele en voëls
Beskrywing
Die grootneushoringvoël is 'n groot voël, 95 – 130 cm lank, met 'n 152 cm vlerkspan en 'n massa van 2 tot 4kg. Dit is die swaarste, maar nie die langste, Asiatiese neushoringvoël nie (tweede grootste na die helmhoringvoël as gevolg van laasgenoemde se uiters lang stertvere). Wyfies is kleiner as mannetjies en het blouwit in plaas van rooi oë, alhoewel die orbitale vel pienk is. Soos ander neushoringvoëls, het hulle prominente oogwimpers.
Die opvallendste kenmerk van die horingvoël is die heldergeel en swart kas bo-op sy massiewe snawel. Die kas lyk U-vormig van voor gesien, en die bokant is konkaaf, met twee rante langs die sye wat punte aan die voorkant vorm, vanwaar die Latynse spesienaam bicornis (twee-horings) ontstaan. Die agterkant van die kas is rooierig by wyfies, terwyl die onderkant van die voorkant en agterkant van die kas swart is by mannetjies. Die kas is hol en dien geen doel nie
Verspreiding en habitat
Grootneushoringvoëls word aangetref in die woude van Indië, Bhoetan, Nepal, Suidoos-Asië, die Indonesiese eiland Soematra en die noordoostelike deel van Indië. Die verspreiding van die spesie is gefragmenteer oor sy omvang in die Indiese subkontinent en Suidoos-Asië. In die subkontinent word hulle aangetref in 'n paar bosgebiede in die Wes-Ghats en in die woude langs die Himalajas. Ontbossing het hulle gebied in baie dele van Indië verminder, soos in die Kolli-heuwels waar hulle in die 1860's aangeteken is. Hulle verspreiding strek tot in Thailand, Birma, Maleisië en Soematra. 'n Klein, afgesonderde populasie word in Singapoer aangetref. Hulle habitat is digte ougroeiwoude in heuwelagtige streke. Dit lyk asof hulle afhanklik is van groot stukke reënwoude, anders as baie van die kleiner neushoringvoëls.
In Thailand was die verspreidingsarea van mannetjies ongeveer 3,7 km² gedurende die broeiseisoen en ongeveer 14,7 km² gedurende die nie-broeiseisoen.
Leslie Nielsen
Leslie William Nielsen (11 Februarie 1926 – 28 November 2010) was 'n Kanadese akteur, komediant en vervaardiger. Hy is bekend vir sy rolle in die rolprente Forbidden Planet (1956), Airplane! (1980), The Naked Gun: From the Files of Police Squad! (1988), en The Naked Gun 2½: The Smell of Fear (1991).
Baronet
‘n Baronet is ‘n erflike eretitel wat deur die Britse kroon aan ‘n verdienstelike onderdaan en sy nageslag toegeken word. In status is so ‘n persoon laer as ‘n baron, maar hoër as ‘n ridder.
Titel
Hierdie titel word altyd deur die oudste seun van die huidige draer van die titel geërf. Indien hy sonder ‘n seun te sterwe kom, gaan die titel normaalweg na ‘n jonger broer of na die oudste seun van die jonger broer. ‘n Baronet word aangspreek as ‘’sir’’ gevolg deur sy naam. Op skrif word hy gewoonlik aangeskryf as sir, gevolg deur sy naam en van. Na sy van kom die afkorting Bt. of Bart. vir baronet. Die afkorting is om hom te onderskei van ‘n ridder wat ook as ‘’sir’’ aangespreek word. In Engels het die woord ‘’sir’’ dus drie betekenisse: ‘n beleefde aanspreekvorm vir ‘n man of ‘n baronet of ‘n ridder.
Status
‘n Persoon wat ‘n baronetskap (dus ‘n erflike ridderskap) besit word nie geag as behorende tot die adelstand nie. Hy het ook geen reg op ‘n setel in die Britse parlement nie. ‘n Baronet is dus deel van die burgerstand. Daar bestaan geen ooreenkomstige titel in ander Wes-Europese lande nie.
Geskiedenis
Die eerste baronetskap is in 1611 deur koning Jakobus I ingestel.
Voorbeelde
Met ‘n baronetskap word ‘n familie vereer en met ‘n ridderskap slegs die een verdienstelike persoon. Lede van die nageslag van sir Andries Stockenström erf die titel ‘’’sir’’ omdat sir Andries ‘n baronet was. Sir Theophilus Shepstone was egter ‘n ridder en daarom het sy nageslag nie die titel geërf nie.
Delosperma platysepalum
Delosperma platysepalum is 'n meerjarige sukkulent wat deel is van die Aizoaceae familie. Die spesie is endemies aan die Oos-Kaap.
Alessandro Nivola
Alessandro Nivola (gebore 28 Junie 1972) is 'n Amerikaanse akteur en vervaardiger. Hy is bekend vir sy rolle in die rolprente Face/Off (1997), Jurassic Park III (2001), Laurel Canyon (2002), en American Hustle (2013).
Riva (bootvervaardiger)
Riva is 'n Italiaanse vervaardiger van gesofistikeerde luukse motorbote. Riva-sportbote is vanaf die 1950's met styl en finesse geassosieer. So is vir die bou van Riva-bote uitsluitlik kosbare materiale soos mahoniehoutplanke, chroom en wit leer vir die sitplekke gebruik. Na Riva se runabouts (oop sportbote) is derhalwe verwys as die «Rolls-Royce van die see». Die vervaardiger se nuutste luukse jag Riva 50 MT met 'n lengte van 49 meter, wat deur Officina Italiana Design ontwerp is, terwyl Riva Superyacht Division die skeepsargitektur ontwikkel het, sal na verwagting in 2021 afgelewer word.
In 2000 is Riva deur die Italiaanse skeepsvervaardiger Ferretti oorgeneem wat op luukse jagte fokus. Riva is tans 'n handelsmerk in Ferretti se portefeulje wat gesofistikeerde motorbote in verskillende groottes en ontwerpe gebruik word. Die gebruik van mahonie is intussen gestaak. Sportbootentoesiaste sal vir historiese Riva-bote in 'n puik toestand meer as €100 000 opdok.
Geskiedenis
Die Riva-bootwerf is in 1842 deur Pietro Riva in Sarnico, 'n Lombardiese nedersetting aan die Iseomeer, gevestig. Die familie-onderneming het dekades lank op die bou van kommersiële bote gefokus voordat Serafino Riva in 1920 na plesier- en renbote begin oorskakel het. In die laasgenoemdfe kategorie het die onderneming gedurende die 1920's en 1930's talle pryse ingepalm. Toe Carlo Riva in die 1950's sy ikoniese Riva Aquarama-sportboot geloods het wat van hout gebou is, het die werf wêreldfaam behaal.
Carlo Riva is in 2017 op die ouderdom van 95 jaar oorlede.
Edelgasioonverstuiwing
Edelgasioonverstuiwing is 'n hulptegniek wat in die analitiese chemie gebruik word om saam met Augerelektronspektroskopie die elementsamestelling van die diepteprofiel van 'n vaste teikenmateriaal te bepaal. Die teiken word in 'n vakuum ingebring en daar gebombardeer met edelgasione soos wat 'n lae energie het. Dit verstuif die teiken se bolaag. Die materiaal wat verstuif word kan verder ontleed word.
Roberto Nobile
Roberto Nobile (gebore 11 November 1947) is 'n Amerikaanse akteur en skrywer. Hy is bekend vir sy rolle in die rolprente Under the Tuscan Sun (2003), Tickets (2005), en We Have a Pope (2011), en in die televisiereeks Maltese - Il Romanzo del Commissario (2017).
Wilderness Air
Wilderness Air, voorheen bekend as Sefofane Air Charter, is 'n lughuurmaatskappy met sy hoofkwartier in Botswana, Afrika.
Geskiedenis
Die maatskappy is in 1991 as Sefofane Air Charter gestig deur Neil en Suzy Lumsden wat een Cessna 206 bedryf het.
Die maatskappy is bedrywig in Botswana, Namibië, Suid-Afrika en Zimbabwe. Die lugredery se hoofbedrywighede is in Maun, Botswana.
Vloot
Wilderness bedryf die volgende vliegtuie:
Ongeluk
Die maatskappy het in April 2010 'n noodlottige Cessna 210-ongeluk gehad. Die vliegtuig het glo in die lug opgebreek tydens 'n vlug van Damaraland na Swakopmund, Namibië. Die vlieënier, die enigste insittende van die vliegtuig, is dood.
Moraea tanquana
Moraea tanquana is 'n plant en geofiet wat tot die genus Moraea behoort. Die spesie is endemies aan die Wes-Kaap en kom in die Tankwa Karoo voor. Dit het 'n voorkomsgebied van 150 km² en word beskou as seldsaam. Dit val onder die beskerming van die Tankwa Karoo Nasionale Park waar dit voorkom.
Topal
Topal (Russies: Топал) is 'n dorpie in Krasnojarski-rajon van Astrachan-oblast, Rusland. Dit behoort tot die Achtoeba Plaaslike Munisipaliteit wat nog vier nedersettings insluit, en lê op 'n eiland in die Wolga-rivierdelta.
Komodo-lughawe
Komodo-lughawe (Bandar Udara Komodo) is 'n lughawe naby die dorpie Labuan Bajo op die eiland Flores in die Oos-Nusa Tenggara-provinsie, Indonesië. Die lughawe se naam kom van Labuan Bajo se status as 'n vertrekpunt vir toere na die nabygeleë Komodo Nasionale Park, die tuiste van die komododraak.
Dit was voorheen bekend as Mutiara II-lughawe, om nie te verwar met Mutiara-lughawe wat naby die stad Palu in Indonesië se Sentraal-Sulawesi-provinsie geleë is nie. In September 2013 het die eerste Boeing 737-800 geland en weer suksesvol opgestyg.
Barend Krüger
duimnael|regs|300px|Die Nasionale Sinode van die GKSA van 1939 voor die [[Vrouemonument in Bloemfontein. Eerste ry: H.S. van Jaarsveld, F.N. Lion Cachet, W.J. Postma, B. de Klerk, H.J. Venter, J. van Rooy, P.W. van der Walt, P.G.W. Snyman. Tweede ry: N.H. van der Walt, J.G.H. van der Walt, D. Postma, dr. J.D. Du Toit, J.A. van Rooy, dr. C.J.H de Wet, dr. S.O. Los, dr. J.P. Jooste, J.V. Coetzee, I.D Krüger, J.C. van der Walt. Derde ry: J.P. van der Berg, G.H.J. Kruger, A.L Aucamp, M. Postma, J.M. de Wet, I.J. Lessing. Vierde ry: Jacs van Rooy, J.L. de Bruin, J.A. Schutte, A. Postma, E.L.J. Venter, D.G. Venter, J.L. Vorster, T.T. Spoelstra, Derk Rumpff, H. du Plessis. Vyfde ry: dr. B.J. de Klerk, P.J. de Klerk, J.J. Venter, J.H. Boneschans, L.S. van der Walt, S. du Toit, J.F. du Plooy, A.S.E. Yssel. Sesde ry: H.F.V. Kruger, P.J.S. de Klerk, D.N. Kotze, W.J. Snyman, W.F. Venter, S.P. van der Walt, J.W.J. van Ryssen, N.J. Snyman, B.R. Krüger, D.J. van der Walt.]]
Dr. Barend Roedolf Krüger (8 Junie 1916, Venterstad, Kaapland – 31 Mei 1973) was tussen 1939 en sy dood predikant in twee gemeentes van die Gereformeerde Kerk, naamlik 17 jaar lank in Springs en daarna in Pretoria-Brooklyn, weer sowat 17 jaar lank.
Krüger het einde 1931 op Burgersdorp gematrikuleer en in die moeilike depressiejare sy studie aan die destydse PU vir CHO begin. In 1934 het hy die B.A.-graad behaal en in 1937 die B.D.-graad. In 1938 het hy sy predikantstudie voltooi in die jaar dat hy ook voorsitter van die studenteraad was. Hy is op 8 Januarie 1941 net Hester Krüger van Middelburg, Kaap, getroud en uit dié huwelik is ’n seun en ’n dogter gebore.
Krüger is in Januarie 1939 as predikant van Springs bevestig en kon hier 17 jaar van "geseënde arbeid" verrig, volgens die naamlose skrywer van sy lewensberig in die Almanak van 1974. Gedurende hierdie tyd het hy ook nog 12 jaar lank die gemeente Delmas bedien, tot dié kerk sy eie predikant kon beroep.
In 1956 is dr. Krüger na die gemeente Pretoria-Brooklyn beroep, waar hy weer 17 jaar gewerk het. Weer het hy ’n ander gemeente saam met sy pligte in sy eie gemeente bedien, want ses jaar lank was hy ook predikant van Cullinan, tot hulle hul eie predikant kom beroep.
Dr. Krüger het besonder belanggestel in die sending en evangelisasie. Hy het selfs ’n swart helper opgelei om onder sy eie mense te werk. Ten opsigte van evangelisasie was by hom ’n brandende ywer om die evangelie onder die afgedwaaldes van sy eie volk te verkondig. Oral het hy leidend opgetree deur middel van lesings wat hy gehou het. Hy is by geleentheid deur sy Kerk oorsee gestuur om ’n besonderse studie van evangelisasiemetodes in die buiteland te maak.
In die breëre Kerkverband het dr. Krüger getroue diens verrig. Hy het in verskeie deputategroepe gedien onder meer dié ter bestryding van sosiale euwels, bestryding van die kommunisme, korrespondensie en by sy oorlye was hy voorsitter van die deputate vir die uitgee van die Almanak, die Kerk se jaarboek.
James Noble (akteur)
James Noble is 'n Amerikaanse akteur en vervaardiger. Hy is bekend vir sy rolle in die rolprente 1776 (1972), Being There (1979), en Airplane II: The Sequel (1982), en in die televisiereeks The Doctors (1963).
Keith Nobbs
Keith Nobbs is 'n Amerikaanse akteur en vervaardiger. Hy is bekend vir sy rolle in die rolprente Phone Booth (2002) en 25th Hour (2002), en in die televisiereeks The Black Donnellys (2007).
Kārlis Lasmanis
Kārlis Lasmanis (* 8 April 1994, Ventspils) is 'n Letse basketbalspeler. Hy het aan die Olimpiese Somerspele van 2020 deelgeneem.
Tom Noonan
Tom Noonan (gebore 12 April 1951) is 'n Amerikaanse akteur, skrywer, en regisseur. Hy is bekend vir sy rolle in die rolprente Manhunter (1986), RoboCop 2 (1990), Synecdoche, New York (2008), en Anomalisa (2015).
Moraea stricta
Moraea stricta is 'n plant en geofiet wat tot die genus Moraea behoort. In Suid-Afrika is die spesie inheems aan Gauteng, KwaZulu-Natal, Limpopo, Mpumalanga en die Vrystaat. Buite Suid-Afrika is dit inheems aan Eswatini, Ethiopië, Kenia, Lesotho, Malawi, Mosambiek, Tanzanië, Uganda, Zambië en Zimbabwe.
Enkhtaivany Chimeddolgor
Enkhtaivany Chimeddolgor (* 29 Januarie 1993) is 'n Mongoolse basketbalspeler. Sy het aan die Olimpiese Somerspele van 2020 deelgeneem.
Edgars Krūmiņš
Edgars Krūmiņš (* 16 Oktober 1985, Jelgava) is 'n Letse basketbalspeler. Hy het aan die Olimpiese Somerspele van 2020 deelgeneem.
Elvis Nolasco
Elvis Nolasco is 'n Amerikaanse akteur, regisseur, en skrywer. Hy is bekend vir sy rolle in die rolprent Roxanne Roxanne (2017) en in die televisiereekse American Crime (2015), Claws (2017), en She's Gotta Have It (2017).
Uieringe
Uieringe, ook bekend as 'n gebraaide uiering, is 'n voorgereg of bykos in die Britse en Amerikaanse kookkuns. Dit bestaan uit 'n ui wat in skywe gesny is (die "ringe"), gedoop in beslag of broodkrummels en dan diepgebraai is. 'n Variant word gemaak met uiepasta. Hoewel dit gewoonlik as bykos saam met steak of burgers bedien word (veral in braairestaurante) word uieringe soms alleen geëet.
Geskiedenis
'n Britse resep uit 1802 versoek dat uie in skywe gesny, in 'n beslag gedoop, parmesaankaas bygevoeg en diepgebraai word in varkvet. Daar word voorgestel dat dit met 'n sous van gesmelte botter en mosterd bedien word.
Verskeie restaurante beweer natuurlik dat hulle uieringe uitgevind het, waaronder die Kirby's Pig Stand-restaurantketting, wat in die vroeë 1920's in Oak Cliff, Texas, gestig is.
Voedselchemie
Die gaarmaakproses ontbind propaan-etinieloksied in die ui tot die soet-riekende bispropenieldisulfied, wat verantwoordelik is vir die effens soet smaak van uieringe.
Koos van der Merwe (sanger)
Koos van der Merwe is 'n Suid-Afrikaanse sanger, digter en liedjieskrywer. Hy sing liedjies van bekende liedjieskrywers soos Bob Dylan en Leonard Cohen in Afrikaans, asook liedjies wat hy self skryf. Hy het bekendheid verwerf as deel van die groep Prophet met die treffer Houtkruis en is ook 'n predikant.
Biografie
Van der Merwe is in Pretoria gebore en matrikuleer aan die Hoërskool Edenvale. Daarna behaal hy 'n teologiese kwalifikasie aan die Aucklandpark Teologiese Seminarium (cum laude), 'n Honneursgraad in Teologie aan Die Randse Afrikaanse Universiteit (cum laude), 'n Meestersgraad in Teologie by RAU (cum laude), en ook sy Doktorsgraad by RAU in die Sielkundige Opvoedkunde.
In die 1980's begin hy saam met Theo Geyser die musiekgroep Prophet, wat met agt ATKV-Liertoekennings vereer is vir Mees Uitnemende Geestelike Musiek.
Tussen Januarie 2010 en 2017 was hy verantwoordelik vir die tydskrif Sarie se agterbladrubriek Laaste Sê, nadat hy reeds vir jare die rubriek Sielsdinge in dié tydskrif behartig het.
Koninkryk van Italië
Die Koninkryk van Italië (Italiaans: Regno d'Italia) was 'n staat in Suid-Europa tussen 1861 en 1946.
Koos van der Merwe (sanger)
Biografie
In 2013 stel Van der Merwe die album Leonard Cohen in Afrikaans vry en die album bereik goue status in 2014 waarna hy 'n album met Bob Dylanliedjies, Tamboerynman vrystel.
In 2017 stel Koos van der Merwe sy solo-album Droom Martha Droom vry, en begin vir die agterbladrubriek van die vrouetydskrif Finesse skryf, nadat hy 15 jaar lank by die tydskrif Sarie betrokke was.
Moraea tanzanica
Moraea tanzanica is 'n plant en geofiet wat tot die genus Moraea behoort. Die spesie is inheems aan Malawi en Tanzanië.
Atmosfeer
Atmosfeer is 'n laag gasse om 'n planeet of ander stuk materie met 'n sekere massa  wat bymekaar gehou word deur die swaartekrag van daardie planeet of stuk materie. Die woord atmosfeer is afgelei uit die Grieks ἀτμός (atmos), wat "damp" beteken, en σφαῖρα (sphaira) wat "sfeer" beteken.
Atmosferiese druk
Atmosferiese druk is die krag per eenheidarea wat altyd op 'n oppervlakte uitgeoefen word deur 'n omringende gas. Dit word bereken deur die planeet se gravitale krag in kombinasie met die totale massa van 'n kolom gas bokant die ligging daarvan. Op die aarde, word die eenhede van lugdruk gebaseer op die internasionaal erkende standaard atmosfeer (atm), wat gedefinieer word as 101,325 KPa (760 Torr)
Bayasgalangiin Solongo
Bayasgalangiin Solongo (* 6 Februarie 1990, Ulaanbaatar) is 'n Mongoolse basketbalspeler. Sy het aan die Olimpiese Somerspele van 2020 deelgeneem.
Atmosfeer
Atmosferiese druk
Die druk van atmosferiese gas neem af met die hoogte weens die verminderderde gasmassa bokant elke ligging. Die hoogte waar die druk van 'n atmosfeer afneem met 'n faktor E ('n irrasionele getal met 'n waarde van 2.71828..) word die skaalhoogte genoem en dit word aangedui deur H.
Ontsnapping
Oppervlak-swaartekrag, die krag wat die atmosfeer vashou, verskil van planeet tot planeet. Die sterk swaartekrag van die reuse planeet Jupiter, is in staat om ligte gasse, soos waterstof en helium te behou. Iets wat liggame waarvan die swaartekrag nie so sterk is nie, nie kan regkry nie. Die afstand na die son bepaal ook die energie wat beskikbaar is om atmosferiese gas te verhit na 'n vlak waar die molekules se hittebeweging groter is as die planeet se ontsnapspoed. Dit is die spoed waarteen gasmolekules uit die greep van die planeet se swaartekrag kan ontsnap. Die verafgeleë en koue Titaan, Triton en Pluto is in staat om hul atmosfeer te behou ten spyte van 'n lae aantrekkingskrag.
Met gasse is daar teen enige temperatuur molekules wat teen 'n verskillende spoed beweeg en daarom sal daar altyd 'n ligte lekkasie van gas in die ruimte wees. Ligte molekules beweeg vinniger as swaarder molekules met dieselfde termiese of kinetiese energie. Daarom sal gasse met 'n lae molekulêre massa vinniger verdwyn as die met 'n hoë molekulêre massa. Daar word geglo dat Venus en Mars albei van hul water verloor het nadat dit deur ligdissosiasie in waterstof en suurstof verander is en die waterstof  ontsnap het. Die magneetveld van die aarde help dat dit gebeur en die sonwind sal weer die ontsnapping van waterstof verhaas. Daar word bereken dat in die afgelope 3 miljard jaar het die aarde gasse deur die magnetiese pole verloor, insluitend 2 % van die atmosferiese suurstof.
Ander prosesse wat die atmosfeer kan uitdun is die effek van sonwinde, erosie wat veroorsaak word deur die botsing tussen hemelliggame, verwering en die verysing in die regoliet en poolkap.
Terrein
Die atmosfeer het 'n sterk invloed op klipperige plekke. Hemelligame sonder 'n atmosfeer, of wat net 'n eksosfeer het, het oppervlaktes met talle kraters. Sonder 'n atmosfeer het die planeet geen beskerming teen meteoriete nie en wanneer hulle teen die planeet se oppervlakte bots, vorm dit kraters.
'n Rotsagtige hemelligaam met 'n sterk atmosfeer het nie noemenswaardige kraters op die oppervlak nie. Die wrywing wat veroorsaak word wanneer 'n meteoor die atmosfeer binnedring, sorg dat die meerderheid hiervan uitbrand voordat dit die oppervlakte tref. Wanneer die meteoor wel die oppervlakte tref, sal die effek daarvan dikwels uitgewis word deur die wind. Kraters kom dus selde voor op plekke met 'n atmosfeer.
Daar is wind en weer op planete met 'n atmosfeer. Winderosie speel 'n groot rol in die vorming van die terrein op klipperige planete met 'n atmosfeer, en met die verloop van tyd kan dit die effek van kraters en vulkane uitwis. Omdat vloeistof nie sonder druk kan bestaan nie, kom daar water op die oppervlakte van sommige planete voor. Ons weet dat die aarde en Titan  water op die oppervlakte het en volgens alle aanduidings het Mars in die verlede ook water op die oppervlak gehad.
Samestelling
Die atmosfere van die planete Venus en Mars bestaan hoofsaaklik uit koolstofdioksied met klein hoeveelhede stikstof, argon, suurstof en spore van ander gasse.
Die atmosferiese samestelling van die aarde word grootliks gereguleer deur die byprodukte van alle vorme van lewe op die aarde. Droë lug in die aarde se atmosfeer bevat 78.08% stikstof, 20.95% suurstof, 0.93% argon, 0.038% koolstofdioksied en spore van waterstof, helium en ander edelgasse. Daar is ook 'n hoeveelheid waterdamp teenwoordig, ongeveer 1 % op seevlak.
Twee satellietliggame van buite planete het beduidende atmosfere. Titan, 'n maan van Saturnus en Triton, 'n maan van Neptunus het atmosfere wat hoofsaaklik uit stikstof bestaan. Wanneer Pluto in sy wentelbaan die naaste aan die son kom, bestaan Pluto se atmosfeer uit stikstof en metaan, presies soos die van Triton. Hierdie gasse word egter gevries wanneer dit verder van die son af wegbeweeg.
Met die hulp van die Hubble-ruimteteleskoop kon wetenskaplikes vir die eerste keer na die atmosferiese samestelling van 'n eksoplaneet, Planeet HD 209458b, kyk. Dis 'n reuse gasstruktuur wat na aan die Pegasus konstellasie wentel. Waterstof, suurstof, koolstof en swael is op hierdie planeet se atmosfeer ontdek.
Aarde
Die Aarde se atmosfeer bestaan uit 'n aantal lae, soos aangedui in die diagram aan die regterkant van die bladsy. Hierdie lae verskil ten opsigte van samestelling, temperatuur en druk. Die onderste laag is die troposfeer met die planetêre grenslaag as basis. Driekwart van die atmosferiese massa sit in die troposfeer, en die diepte daarvan wissel tussen 17 km by die ewenaar en 7 km by die pole. Die stratosfeer, van 20 tot 50 km, sluit die osoonlaag in wat op 'n hoogte van tussen 15 en 35 km lê. Dit absorbeer die ultravioletstraling van die son. Die mesosfeer, tussen 50 en 85 km, is die laag waarin meteoriete uitbrand. Die termosfeer is die laag van 85 km tot by die basis van die eksosfeer op 690 km en dit sluit die ionosfeer in. In hierdie area word die atmosfeer ionies gemaak deur die son se uitstraling. Die Kármán-lyn is in die termosfeer geleë op 'n hoogte van 100 km en dit word gewoonlik beskryf as die grens tussen die aarde se atmosfeer en die buitenste ruim. Die eksosfeer strek vanaf 690 tot 1000 km bo die oppervlak en hier tree dit in wisselwerking met die aarde se magnetosfeer op.
Sirkulasie
Die sirkulasie van die atmosfeer word veroorsaak deur die termiese verskille wat ontstaan omdat konveksie hitte beter versprei as termiese straling. Op planete waar sonstraling die vernaamste hittebron is, word oormatige hitte in die trope na 'n hoër breedtegraad gestuur. Wanneer 'n planeet dan 'n sekere hoeveelheid hitte intern versamel het, soos in die geval van Jupiter, kan die konveksie in die atmosfeer termiese energie van binne na die oppervlakte bring.
Belangrikheid
Vanuit 'n geologiese perspektief speel die atmosfeer 'n belangrike rol in die morfologie van 'n planeet. Die wind waai stof en ander partikels rond en dit erodeer die oppervlakte, en laat 'n neerslag wat deel vorm van die eoliese proses. Ryp en neerslag het ook 'n invloed op die terrein. Klimaatsveranderings kan ook 'n planeet se geologiese geskiedenis verander. Met die bestudering van die aarde se oppervlakte verkry jy beter insig oor die atmosfeer en klimaat van die planeet, soos dit tans is, en soos dit in die verlede was.
Vanuit 'n meteorologiese perspektief bepaal die atmosfeer die klimaat en al sy veranderings.
Vir 'n bioloog of paleontoloog hou die samestelling van die atmosfeer direk verband met die voorkoms van lewe en die ewolusie daarvan.
Jeffrey Nordling
Jeffrey Nordling (gebore 11 Maart 1962) is 'n Amerikaanse akteur. Hy is bekend vir sy rolle in die televisiereekse 24 (2001), Big Little Lies (2017), en I'm Dying Up Here (2017).
César Franck
César-Auguste-Jean-Guillaume-Hubert Franck (10 Desember 1822 – 8 November 1890) was 'n gebore Belg wat in 1873 deur naturalisasie 'n Fransman geword het. Hy was 'n komponis, orrelis, en pianis wat veral ná 1870 vokale en instrumentale werke geskryf het wat vir die ontwikkeling van die Franse musiek van die grootste belang was. Sy orrelwerke het nuwe vuur in die Franse orrelkultuur geblaas; sy simfoniese en klavierwerke het 'n herlewing van die suiwer instrumentale Franse musiek beteken.
César Auguste Jean Guillaeme Hubert Franck is op 10 Desember 1822 in Luik gebore. Sy ouers het uit Duitsland gekom en hulle het hom 'n deeglike musikale opleiding laat kry in die hoop dat hy moontlik 'n wonderkind sou word. Reeds in 1831 is hy ingeskryf by die konservatorium in Luik. In 1835 het die gesin hulle tydelik in Parys gaan vestig, waar César, nog te jonk vir die Paryse konservatorium, by Anton Reicha les geneem het. Reicha, onder andere die leermeester van Liszt, Berlioz en Gounod, was vir Franck se musikale ontwikkeling van groot belang.
In 1837 het Franck hom by die konservatorium in Parys laat inskryf. Hy het onder andere klavier, orrel en komposisie gestudeer. Gedurende hierdie jare het hy verskeie pryse verwerf, onder andere die enigste Grand Prix d'Honneur wat ooit toegeken is. In 1842 het hy uit eie wil die konservatorium verlaat en na Luik teruggekeer. Dieselfde jaar het hy 'n konsertreis deur België aangepak saam met sy broer, die violis Joseph Franck (1825–1891).
In 1844 het hy hom permanent in Parys gevestig. In dieselfde jaar is hy met een van sy leerlinge, Félicité Desmousseaux, getroud.
In 1872 is Franck tot orreldosent aan die konservatorium benoem. Sedert hierdie datum het byna al sy belangrike werke ontstaan: die oratoria Rédemption ("Verlossing"; 1872), Les Béatitudes ("Die Saligsprekinge"; 1879) en Rebecca (1881); sy simfoniese gedigte, byvoorbeeld Le Chasseur maudit ("Die vervloekte Jagter"; 1882), Les Djinns ("Die Djinns"; 1884) en Psyché (1887–88); sy Variations Symphoniques (Simfoniese Variasies) vir klavier en orkes (1885), die Simfonie in D-mineur (1886–88). die Klavierkwintet (1879), die Vioolsonate (1886) en die Strykkwartet (1889). Vir die klavier het hy ook nog Prélude, choral et fugue ("Prelude, koraal en fuga"; 1884) en Prélude, aria et final ("Prelude, aria en finale"; 1886) geskryf.
Selfs in die titels van sy klavierwerke is daar 'n aanduiding van hoe diep sy komposisies in die orrelkultuur gewortel was, maar dan beslis die kultuur van die orrels van Cavaillé-CoII, wat gebaseer was op 'n nabootsing van die orkesklank.
'n Hele generasie Franse komponiste is deur Franck beïnvloed. Onder sy leerlinge het Vincent d'lndy, Henri Duparc, Ernest Chausson, Gabriel Pierné en Louis Vierne getel.
Kenmerkend van Franck se komposisies is die feit dat hy gewerk het vanuit enkele melodiese of ritmiese selle wat bestaan het uit klein intervalIe: sekundes of tertse. Sy harmonie is 'n baie persoonlike vertaling van Liszt en Wagner se chromatiek; deur sy voortdurende modulasies ontstaan daar 'n byna swewende tonaliteit. Hierdie aantasting van die tradisionele harmoniese logika was 'n belangrike stap in die rigting van die impressionisme van Debussy.
Onolbaataryn Khulan
Onolbaataryn Khulan (* 27 Julie 1999) is 'n Mongoolse basketbalspeler. Sy het aan die Olimpiese Somerspele van 2020 deelgeneem.
Mönkhsaikhany Tserenlkham
Mönkhsaikhany Tserenlkham (* 13 Maart 1996) is 'n Mongoolse basketbalspeler. Sy het aan die Olimpiese Somerspele van 2020 deelgeneem.
Moraea textilis
Moraea textilis is 'n plant en geofiet wat tot die genus Moraea behoort. Die spesie is inheems aan Angola en Zambië.
Moraea thermarum
Moraea thermarum is 'n plant en geofiet wat tot die genus Moraea behoort. Die spesie is endemies aan Namibië.
Istanbul Lughawe
Istanbul Lughawe  is die groter van twee internasionale lughawens wat Istanboel, Turkye bedien. Dit is in die Arnavutköy-distrik aan die Europese kant van die stad geleë.
Agtergrond
Alle geskeduleerde kommersiële passasiersvlugte is op 6 April 2019 van Atatürk-lughawe na Istanbul-lughawe oorgeplaas, na die sluiting van Atatürk-lughawe vir geskeduleerde passasiersvlugte. Die IATA-lughawekode IST is ook na die nuwe lughawe oorgeplaas.
Dit het meer as 64 miljoen passasiers in 2022 bedien, wat dit die besigste lughawe in Europa en 7de besigste lughawe ter wêreld maak in terme van totale passasiersverkeer en, deur meer as 48 miljoen internasionale passasiers te hanteer, die 5de besigste lughawe in die wêreld in terme van internasionale passasiersverkeer volgens ACI World verkeerssyfers.
Geskiedenis
Atatürk-lughawe was een van die besigste lughawens in Europa. Sedert 2013 het dit volgens passasiersverkeer onder die vyf besigste lughawens in Europa getel. In 2017 het Atatürk-lughawe en Sabiha Gökçen, Istanbul se ander internasionale lughawe, saam meer as 100 miljoen passasiers hanteer. Ter vergelyking bedien die ses lughawens in die Londense omgewing meer as 150 miljoen passasiers per jaar, terwyl die drie lughawens in Parys se omgewing ongeveer 100 miljoen passasiers per jaar bedien.
Ligging
Daar is besluit om die nuwe lughawe te bou by die kruising van paaie na Arnavutköy, Göktürk en Çatalca, noord van sentrale Istanbul en tussen die Swartsee-kusdorpe Yeniköy, Tayakadın en Akpınar. Die gebied is 'n streek 7 600 ha naby die Terkos-meer. Sowat 6 172 ha van hierdie gebied was woud in staatsbesit. Die afstand tussen Istanbul-lughawe en Atatürk-lughawe is ongeveer 35 km. Die gebied het ou oopgroef-steenkoolmyne ingesluit, wat later met grond opgevul is.
Fasiliteite
Die lughawe het tans een terminaal in diens vir binnelandse en internasionale vlugte en vyf aanloopbane (drie hoof- en twee rugsteun) wat tans in werking is. Die twee 17/35 aanloopbane is albei 4 100 meter lank, terwyl die 16/34 aanloopbane albei 3 750 meter lank is. Aanloopbaan 18/36 is 3 060 meter lank, korter as die ander aanloopbane, hoewel dit na verwagting sal uitbrei tot 3 750 meter, dieselfde lengte as die 16/34-paar. Aanloopbane 17L/35R en 16R/34L is 60 meter breed, terwyl 17R/35L, 16L/34R en 18/36 45 meter breed is. Alle aanloopbaanoppervlaktes is asfalt.
Loopgange
Die lughawe beskik oor 'n totaal van vyf gange met letters A, B, D, F en G met 'n totaal van 143 passasiers-instapbrûe. Concourse G, wat in die suidooste geleë is, is uitsluitlik vir binnelandse vlugte gereserveer. Drie passasiers-instapbrûe van Concourse F wat direk noord van Concourse G is, is ook vir binnelandse vlugte toegeken. Concourse A, B, D en F word vir internasionale vlugte gebruik. Die C- en E-gange sluit direk aan by die hoofterminaal en is dus nie onafhanklike konkoerse nie.
Sekuriteit
3 500 sekuriteitspersoneel en 'n totaal van 1 850 polisie, insluitend 750 immigrasiebeamptes, verskaf die lughawe se sekuriteit. Die terrein se omtrek word beskerm met grondradar, vaste kringtelevisiekameras elke 60 meter, pan-kantel-zoem-kameras elke 360 meter, termiese kameras en optiese veselsensors elke 720 meter. Die aktiewe terminaalgebou gebruik tot 9 000 kringtelevisiekameras.
Dimeo van der Horst
Dimeo van der Horst (* 23 Junie 1991, Amsterdam) is 'n Nederlandse basketbalspeler. Hy het aan die Olimpiese Somerspele van 2020 deelgeneem.
Bernard Haitink
Bernard Johan Herman Haitink (Nederlands:ˈbɛrnɑrt ˈɦaːi̯tɪŋk|lang; * 4 Maart 1929 – 21 Oktober 2021) was 'n Nederlandse dirigent.
Vroeë lewe
Haitink is in Amsterdam gebore as die seun van Willem Haitink, 'n staatsbeampte wat later die direkteur van die Nederlandse Elektrisiteitsraad sou word, en Anna Clara Verschaffelt, wat vir Alliance Française gewerk het. Hy het viool gestudeer en gedirigeer by die Konservatoria van Amsterdam. Hy het viool in orkeste gespeel voordat hy in 1954 en 1955 kursusse in dirigeer onder Ferdinand Leitner geneem het.
Loopbaan
Haitink het op 19 Julie 1954 sy eerste uitvoering gedirigeer met die Nederlandse Radio-unie simfonieorkes (later die Nederlandse Radio Filharmoniese Orkes [RFO]). Hy het in 1955 die tweede dirigent van die simfonieorkes geword, en in 1957 het hy hoofdirigent daarvan geword. Sy buiging as dirigent met die Koninklike Concertgebouw-orkes het op 7 November 1956 plaasgevind. Hy het naamlik ingestaan vir Carlo Maria Giulini. Na die skielike dood van Eduard van Beinum, was Haitink op 1 September 1959 as die eerste- of hoofdirigent van die Concertgebouw-orkes aangestel. Hy het in 1961 die prinsipiële dirigent van die Concertgebouw-orkes geword, en het tot 1963 die posisie gedeel met Eugen Jochum, toe Haitink die enigste prinsipiële dirigent geword het. Haitink het verskeie opname vir die Philips plaatetiket saam met die Concertgebouw-orkes gemaak, en ook later vir Decca en EMI Classics, en wyd getoer saam met die orkes.
In die vroeë 1980's het Haitink gedreig om te bedank uit sy pos in protes teen vermindering van die subsidie wat die Concertgebouw-orkes van die Nederlandse regering ontvang het − welke kon lei tot die afdanking van 23 musikante uit sy orkes. Die finansiële situasie was uiteindelik geskik, en Haitink het tot 1988 aangebly as hoofdirigent. In 1999 is hy aangestel as eredirigent van die Koninklike Concertgebouw-orkes. In Desember 2012, in die nasleep van sy voorspraak vir die RFO en voorgestelde begrotingbesnydings aan die orkes en Nederlandse musiek in die algemeen, het Haitink die titel as weldoener of beskermheer van die RFO aanvaar. In Maart 2014 het Haitink aan die Nederlandse koerant Het Parool genoem dat hy die titel van RFO dirigent-laureaat wou herroep en nie langer as gas-dirigent van die orkes wou optree nie, in protes teen die orkes se huidige administratiewe bestuur. In September 2015 het die Koninklike Concertgebouw Orkes aangekondig dat hulle hulle versoen het met Haitink, met 'n gepaardgaande geskeduleerde gasdirigentoptrede met die orkes gedurende die 2016-17 seisoen.
Haitink was ook vanaf 1967 tot 1979 die hoofdirigent van die Londen Filharmoniese Orkes. Hy was ook vanaf 1978 tot 1988 Musiekdirekteur by Glyndebourne Opera in Engeland, en vanaf 1987 tot 2002 Musiekdrekteur van die Royal Opera House, waar sy musikale vermoë hoog aangeslaan is, alhoewel hy nie altyd heeltemal toegewydheid was aan die organisasie nie.
Van 2002 tot 2004 was Haitink hoofdirigent van die Staatskapelle Dresden. Sy oorspronklike kontrak met Dresden het tot 2006 geloop, maar Haitink het voor die afloop daarvan in 2004 bedank oor verskille met die Staatskapelle se Intendant, Gerd Uecker, betreffende die orkes se keuse van 'n opvolger. Haitink het vanaf 1995 tot 2004 gedien as hoofgasdirigent van die Boston Simfonieorkes toe hy die nuwe titel van dirigent-emeritus aanvaar het. Bykomend hiertoe het hy saam met l'Orchestre National de France en die Londen Simfonieorkes verskyn. In die vroeë 2000's het hy die volledige simfoniese siklusse van Beethoven en Brahms opgeneem saam met die Londen Simfonieorkes vir die LSO Live plaatetiket. Haitink is ook 'n erelid van die Berliner Philharmoniker.
In April 2006, na 'n hoogaangeskrewe twee-weeklange uitvoering van musiek saam met die Chicago Simfonieorkes (CSO), het die CSO Haitink in die nuutgeskepte posisie van hoofdirigent aangestel, met ingang van die 2006–2007 seisoen. Die duur van die kontrak was vier jaar. Haitink het egter a.g.v. sy hoë ouderdom nee gesê op die aanbod van die CSO om hul direkteur van musiek te word. Ten opsigte van sy kontrak, het Haitink gesê dat "elke dirigent, insluitende ekself, 'n vervaldatum het." Hy het in Junie 2010 sy kontrak as hoofdirigent van Chicago afgesluit met 'n reeks konserte van die volledige Beethoven-simfonieë. en terselfdertyd het die orkes die Theodore Thomas-medalje aan hom toegeken.
Haitink het 'n wye variëteit werke gedirigeer en opgeneem, met die volledige simfonieë van Beethoven, Brahms, Schumann, Tsjaikofski, Bruckner, Mahler, Sjostakowitsj en Vaughan Williams, asook die volledige klavierconcertos van Beethoven en Brahms saam met Claudio Arrau wat van sy mees noemenswaardige opnames is. Haitink het opnames vir 'n verskeidenheid plaatetikette gemaak, insluitende Philips Records, EMI Classics, Columbia Records, LSO Live, RCO Live, en CSO Resound. Ander opnames sluit die volledige orkeswerke van Debussy, die twee simfonieë van Elgar, die drie Mozart/Da Ponte operas, en Wagner se volledige operasiklus, Der Ring des Nibelungen, in, asook die opera Tannhäuser.
Haitink het in 'n 2004 artikel aangekondig dat hy nie langer opera sou dirigeer nie, maar het in 2007 toegewings op die voorneme gemaak, en drie uitvoerings van Parsifal in Zürich in Maart en April gedirigeer, en vyf uitvoerings van die opera Pelléas et Mélisande in Parys se (Théâtre des Champs-Élysées) in Junie. Hy het in 2004 gesê dat hy nie beplan het om verder by die Koninklike Opera, Covent Garden te dirigeer nie. 'n Aankondiging in April 2007 het egter vermeld dat Haitink sou terugkeer na die Koninklike Opera in Desember 2007, met dieselfde Zürichproduksie van Parsifal, en hy het die voorneme vervul.
Haitink het vir verskeie jare meesterklasse in dirigeer aangebied en jong dirigente opgelei in Luzern. In Junie 2015 het die Europese Unie Jeugorkes die aanstelling van Haitink as die orkes se dirigent-laureaat aangekondig, met onmiddellike ingang. In Junie 2019 het Haitink gekonstateer dat sy finale konsert as dirigent in September 2019 sal wees.
Geselekteerde platelys
Koninklike Concertgebouw-orkes:
Boston Simfonieorkes:
Chicago Simfonieorkes:
Londen Filharmoniese Orkes:
Londen Simfonieorkes:
Beierse Radio Simfonieorkes:
Basalt
thumb|250px|Vloeiende basaltlawa.